आपने कई बार जिम में लोगों को वर्कआउट शुरू करने से पहले कॉफी पीते हुए देखा होगा। एथलीट और ओलंपिक चैंपियन मोहम्मद फराह ने अपनी ऑटोबायोग्राफी में बताया है कि वे हमेशा अपने वर्कआउट से 20 मिनट पहले कॉफी जरूर पीते थे। क्योंकि कॉफी उन्हें ऊर्जा प्रदान करती थी और थकावट से बचाती थी। कॉफी के अंदर शामिल कैफीन ऊर्जा बढ़ाने का एक बहुत अच्छा स्त्रोत है, इससे आपके शरीर में एनर्जी बनी रहती है।पोषण विशेषज्ञ और प्रमाणित मैक्रोबायोटिक हेल्थ कोच की शिल्पा अरोड़ा के अनुसार,कॉफी में शामिल कैफीन एक शक्तिशाली पदार्थ है जो आपके मेटाबॉलिज्म को बढ़ावा देता हैऔर वर्कआउट शुरू करने से पहले मस्तिष्क की गतिविधियों को सक्रिय करता है। विशेषज्ञों के अनुसार, कॉफी वर्कआउट के बाद भी हमारे शरीर के लिए फायदेमंद होती है।यह आपकी मांसपेशियों में ऊर्जा को बनाए रखने में मदद करती है।